text: Indbrud og hærværk på kollegium
  22 juli 2010 kl. 07.45
  Tyve har raseret 21 værelser på Hansenberg kollegiet på Skovvangen i Kolding.
  De stak af med 16 fladskærme. De måtte opgive fladskærme på fem værelser, fordi de havde låste beslag.
  Gerningsmændene har begået omfattende hærværk. De er kommet ind i værelserne ved at knuse vinduer.
  De møblerede kollegieværelser bruges af kursister på teknisk skole i kortere perioder. Værelserne var tomme, da indbruddet skete.
  